Korynetes

Korynetes er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. 


== Utseende ==
Middelsstore maurbiller, avlange, gjerne blankt metalliske skinnende.  De er gjerne brokete farget i gult, rødt, brunt og svart, og kroppen har lange, utstående, fine hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.
Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.


== Levevis ==
Disse artene lever oftest på tørt kjøtt, bein og hud fra virveldyr, det kan være at de hovedsakelig lever av andre insekter som kommer til dette.
De kan finnes på tørket kjøtt og fisk, og spiser også på inntørkede kadavere. 


== Utbredelse ==
Slekten er for det meste utbredt i Europa og det sørlige Afrika, men kan også dukke opp i andre verdensdeler, spredt med handel.


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien Gnag- og maurbiller, Cleroidea
Familien maurbiller, Cleridae
Underfamilien skinkebiller, Korynetinae Laporte de Castelnau, 1838
Slekten Korynetes Herbst, 1792
Korynetes analis Klug, 1840
Korynetes apiculus Opitz, 2018
Korynetes bifidus Opitz, 2018
blågrønn skinkebille Korynetes caeruleus (DeGeer, 1775) - i Norge
Korynetes clavulus Opitz, 2018
Korynetes coxalis Reitter, 1894
Korynetes divilgatus Opitz, 2018
Korynetes fuscopedis Opitz, 2018
Korynetes geniculatus Klug, 1842
Korynetes kruger Opitz, 2018
Korynetes ligulus Opitz, 2018
Korynetes luminosus Opitz, 2018
Korynetes morulus Opitz, 2018
Korynetes pelidnus Opitz, 2018
Korynetes peliosus Opitz, 2018
Korynetes procerus Opitz, 2018
Korynetes pusillus Klug, 1842
Korynetes ruficornis Sturm, 1837


== Referanser ==


== Litteratur ==
Berlov, O. og Berlov, E. 2006. Atlas of checkered beetles (Cleridae) of Russia (engelsk, med bildegalleri). [1]
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
Majka, C. 2006. A guide to the Cleridae of Atlantic Canada (med bildegalleri). [2]
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om maurbiller, side 296-298.


== Eksterne lenker ==
(en) Korynetes i Global Biodiversity Information Facility 
(no) Korynetes hos Artsdatabanken 
(sv) Korynetes hos Dyntaxa 
(en) Korynetes hos Fauna Europaea 
(en) Korynetes hos NCBI 
(en) Kategori:Korynetes – bilder, video eller lyd på Wikimedia Commons 
Korynetes – detaljert informasjon på Wikispecies